cyanic-selkie/wikianc huggingface dataset:
அமர்சிங்
விவரங்கள்
தஞ்சாவூர் அரசரின் வளர்ப்பு மகனான இரண்டாம் சரபோஜி பாலகனாக இருந்த காரணத்தினால், இவர் அரச பிரதிநிதியாக இருந்து 1793 முதல் 1798 வரை அமர்சிங் ஆட்சி செய்தார்.
அமர்சிங் மிக தாராள மனம் கொண்டவராக இருந்தார். கற்றவர்களுக்கு நிறைய அளவில் நிலம் வழங்கியதாக கூறப்படுகிறது. தன் அண்ணனின் வளர்ப்பு மகனுக்கு தன்னிடம் இருந்து ஆட்சி அதிகாரத்தை ஆங்கிலேயர்கள் 1798 சூன் 29 அன்று ஒப்படைத்ததை தீவிரமாக எதிர்த்தார்.
தெலுங்கு மற்றும் சமஸ்கிருத நாடகங்களில் இவர் ஆர்வம் காட்டினார். மத்ருபூதன என்பவர் இவரது அவையில் புகழ்பெற்ற ஒரு கவிஞராக இருந்தார், அவர் உருவாக்கிய பாரிஜாதபவனம் இசையமைப்புக்கு குச்சுப்புடி நடணம் ஆடப்பட்டது.
மேலும் காண்க
பகுப்பு:1802 இறப்புகள் பகுப்பு:தஞ்சை மராட்டிய அரசர்கள் பகுப்பு:மராத்தியர்கள்
வேலிபருத்தி
வேலிபருத்தி என்பது அசகிலோபியாடோடியா குடும்பத்தை சார்ந்த ஏறுகொடி தாவரம் ஆகும். இத்தாவரத்தைக் கொண்டு பல நோய்களுக்கான களிம்புகள் பழங்காலம் முதல் தயாரிக்கப்பட்டு வருகின்றது.
பெயர்கள்
வேலிப்பருத்திக்கு உத்தமமாகாணி, உத்தமக்கன்னிகை, அச்சாணி மூலி, உத்தமதாளி போன்ற வேறு பெயர்களாலும் உண்டு. இதன் காய் முற்றி வெடிக்கும்போது, உள்ளிருக்கும் இதன் ‘பஞ்சு சூழ் விதைகள்’ காற்றில் மிதந்து வேலியோரங்களில் விழுந்து கொடியாகப் படரும். இதன் காரணமாக இதற்கு ‘வேலிப்பருத்தி’ எனும் பெயர் ஏற்பட்டிருக்கிறது.
விளக்கம்
வேலிப்பருத்தியானது இதய வடிவ இலைகளைக் கொண்டுள்ளன. இந்த இலைகளைத் தொடும்போது மென்மையான உணர்வைக் கொடுக்கும். இதன் இலைக் காம்பைக் கிள்ளினால் பால் வெளியேறும். இதில் சிறு முட்களைக் கொண்ட காய்கள் உண்டு. இத்தாவரத்தில் டானின்கள் (Tannins), ஃப்ளேவனாய்ட்கள் (Flavanoids), புரதங்கள் போன்ற நலக்கூறுகள் உள்ளன.
வரம்பு மற்றும் வாழ்விடம்
இது மலாய் தீபகற்பத்தில் இருந்து மியான்மர், இந்தியா, இலங்கை, பாக்கித்தான், ஆப்கானித்தான் வழியாக அராபியத் தீபகற்பம் மற்றும் எகிப்திலிருந்து நடு மற்றும் தெற்கு ஆப்பிரிக்காவரை பரவியுள்ளது. இது பெரும்பாலும் சாலையோரங்களில், வனப்பகுதி அல்லது கடலோர வனப்பகுதிகளில் காணப்படுகிறது.
மேற்கோள்கள்
பகுப்பு:மூலிகைகள் பகுப்பு:கொடிகள்
தௌணோஜம் சாவோபா சிங்
தௌனோஜம் சாவோபா சிங் (Thounaojam Chaoba Singh) (பிறப்பு: மே 24, 1937, மணிப்பூரின், பிஷ்ணுபூர் மாவட்டத்திலுள்ள உட்லோ ) என்பவர் முன்னாள் இந்திய மத்திய அமைச்சரும், மணிப்பூரைச் சேர்ந்த பாரதிய ஜனதா கட்சியின் மாநிலத் தலைவரும் ஆவார். மணிப்பூர் மக்களால் இவர் உட்லோ சாவோபா என்று பிரபலமாக அழைக்கப்படுகிறார்.
அரசியல் வாழ்க்கை
இவர் இந்திய தேசிய காங்கிரசு கட்சியில் தனது அரசியல் வாழ்க்கையைத் தொடங்கினார். 1972 முதல் 1995 வரை, நம்போல் சட்டமன்றத் தொகுதியிலிருந்து 5 முறை தேர்ந்தெடுக்கப்பட்டார். 1974 முதல் 1975 வரை மணிப்பூர் சட்டமன்றத்தின் துணை சபாநாயகராக இருந்துள்ளார். 1994 முதல் 1995 வரை மணிப்பூரின் துணை முதல்வராகவும் இருந்தார்.
1996 இல் 11 வது மக்களவைக்கு உள் மணிப்பூர் மக்களவைத் தொகுதிலிருந்து இந்திய தேசிய காங்கிரசின் சார்பில் தேர்ந்தெடுக்கப்பட்டார். இந்தத் தொகுதியிலிருந்து 1998 இல் பன்னிரண்டாவது மக்களவைக்கும் 1999 இல் பதின்மூன்றாவது மக்களவைக்கும் மீண்டும் தேர்ந்தெடுக்கப்பட்டார். 1997-ல் காங்கிரசு கட்சியின் மாநிலத் தலைவராக நியமிக்கப்பட்டார்.
2004 இந்தியப் பொதுத் தேர்தலுக்கு முன்னதாக சௌபா சிங் பாரதிய ஜனதா கட்சியில் சேர்ந்தார். இவர் மணிப்பூர் பாஜக தலைவராக நியமிக்கப்பட்டார். மேலும், 2006 வரை அந்தப் பதவியில் இருந்தார். இடைப்பட்ட ஆண்டுகளில், சிங் தனது சொந்த மணிப்பூர் மக்கள் கட்சியை உருவாக்கினார்.
2012 இல், மீண்டும் மணிப்பூர் பாஜக தலைவராக நியமிக்கப்பட்டார். 2016 வரை அந்தப் பதவியில் இருந்தார்.
விருதுகள்
பொது அலுவல்களில் இவரது பங்களிப்பிறக்காக 2023 ஆம் ஆண்டில், குடியரசுத் தலைவர் இல்லத்தில் இந்தியக் குடியரசுத் தலைவர் திரௌபதி முர்மு அவர்களால் பத்மசிறீ விருது வழங்கி கௌரவிக்கப்பட்டார்.
வெளி இணைப்புகள்
பகுப்பு:பொது அலுவல்களுக்காகப் பத்மசிறீ விருதுபெற்றவர்கள் பகுப்பு:12வது மக்களவை உறுப்பினர்கள் பகுப்பு:11வது மக்களவை உறுப்பினர்கள் பகுப்பு:13வது மக்களவை உறுப்பினர்கள் பகுப்பு:1937 பிறப்புகள் பகுப்பு:வாழும் நபர்கள்
அப்புரி சாயாதேவி
அப்புரி சாயாதேவி (Abburi Chayadevi 13 அக்டோபர் 1933 ஆந்திராவின் கிழக்கு கோதாவரி மாவட்டம் ராஜமுந்திரி - 28 ஜூன் 2019 ஐதராபாத்து, தெலங்கானா ) என்பவர் தெலுங்கு இந்திய புனைகதை எழுத்தாளர் ஆவார். டானா மார்கம் எனும் (சிறுகதைகள்) படைப்பிற்காக 2005 ஆம் ஆண்டு தெலுங்கு மொழிக்கான சாகித்திய அகாதமி விருது வென்றார்.
சுயசரிதை
சாயா தேவி 1950களில் இலக்கிய வட்டங்களில் தீவிரமாக பங்காற்றினார், 70 களிலும், இவர் ஒரு படைப்பு பெண்ணிய எழுத்தாளராக அறியப்பட்டார். இவர் ஜெர்மன் புனைகதைகளையும் மொழிபெயர்த்தார். இவரது கதைகள் பல இந்திய மொழிகள் மட்டுமல்லாது ஆங்கிலம் மற்றும் இசுப்பானிய மொழிகளில் மொழிபெயர்க்கப்பட்டுள்ளன. இவர் 1960களில் புது தில்லியின் ஜவஹர்லால் நேரு பல்கலைக்கழகத்தில் நூலகராகப் பணியாற்றினார்.
இவர் சாகித்ய அகாதமியின் (1998-2002) சபை உறுப்பினராக இருந்தார்.
சாயதேவியின் கணவர், அப்புரி வரதராஜேஸ்வர ராவ், எழுத்தாளர், விமர்சகர் மற்றும் அதிகாரப்பூர்வ மொழி ஆணையத்தின் முன்னாள் தலைவர் ஆவார்.
இவர், காதல் மற்றும் முற்போக்கு இலக்கிய இயக்கத்தின் முன்னோடியாக இருந்த அப்புரி ராமகிருஷ்ண ராவின் மருமகளும் ஆவார்.
சான்றுகள்
பகுப்பு:தெலுங்கு எழுத்தாளர்கள் பகுப்பு:தெலுங்கு மக்கள் பகுப்பு:2019 இறப்புகள் பகுப்பு:1933 பிறப்புகள்
புரி ஜெகன்நாதர் கோயில்
ஜெகன்நாதர் கோயில் அல்லது ஜெகந்நாதர் கோயில் (Jagannath Temple) இந்தியாவின் கிழக்கு கடற்கரையில், ஒடிசா மாநிலத்தில், புரி அல்லது பூரி கடற்கரை நகரத்தில் அமைந்த வைணவத் திருக்கோயில் ஆகும். இக்கோயில் ஜெகன்நாதர், பலபத்திரர் மற்றும் சுபத்திரைக்கு அர்பணிக்கப்பட்ட கோயிலாகும். முகம் மற்றும் கைகள் மட்டுமே காணும் வகையில் அமைந்த இக்கோயிலின் மூலவர்களான ஜெகன்நாதர், பலபத்திரர் மற்றும் சுபத்திரையின் திருமேனிகள் மரத்தால் ஆனவை. 12 ஆண்டுகளுக்கு ஒரு முறை இம்மூலத் திருமேனிகள் உரிய சடங்குகளுடன், புதிய மரத்தால் செதுக்கி அமைக்கப்படும்.
இக்கோயில் பொ.ஊ. 12ஆம் நூற்றாண்டில் கீழைக் கங்கர் குல அரசன்  ஆனந்தவர்மன் சோடகங்கனால் கட்டப்பட்டது. இக்கோயிலின் மூலவர்களான ஜெகந்நாதர், பலபத்திரர், சுபத்திரை தனித் தனியாக மூன்று தேர்களில் ஏறி ஊரை ஊர்வலம் வரும் நிகழ்வான ரத யாத்திரை திருவிழா ஆண்டிற்கு ஒரு முறை, ஆடி பௌர்ணமி அன்று துவங்கி ஒன்பது நாட்கள் கொண்டாடப்படுகிறது.
சைதன்ய பிரபு, புரி ஜெகந்தாதரால் கவரப்பட்டு பல ஆண்டுகள் புரியில் வாழ்ந்தவர். ஜெயதேவர் மற்றும் சாது ராமானந்தரும் இக்கோயிலுடன் தொடர்புடையவர்.
தேர்த் திருவிழா
உலகப் புகழ் வாய்ந்த பூரி ஜெகநாதர் கோயில் தேரோட்டத் திருவிழா ஆண்டு தோறும் 9 நாட்கள் நடைபெறும். தேரோட்டத் திருவிழாவில், இலட்சத்திற்கு மேற்பட்ட பக்தர்கள் நாடு முழுவதிலிருந்து கலந்து கொள்கிறார்கள்.
தேரோட்டத் திருவிழாவை முன்னிட்டு, 16 சக்கரங்களைக் கொண்ட சிவப்பு, மஞ்சள் நிறத் தேரில் உற்சவ மூர்த்தியான பூரி ஜெகன்நாதரும், 14 சக்கரங்களை கொண்ட சிவப்பு, பச்சை நிறமுடைய தேரில் பலபத்திரரும் 12 சக்கரங்கள் கொண்ட சிவப்பு, கறுப்பு நிறத் தேரில் சுபத்ரா தேவியும் எழுந்தருள்வர்.
பாரம்பரிய வழக்கப்படி, தேரோடும் 'ரத்ன வீதி'யைத் தங்கத் துடைப்பத்தால் பூரி நகர மன்னர் கஜபதி பெருக்கிச் சுத்தம் செய்வார். முதலில் பலபத்திரர் தேரும், அதன் பின்னர் சுபத்ரா தேவி எழுந்தருளிய தேர்கள் புறப்பட்ட பின்பு, இறுதியாக ஜெகன்நாதர் எழுந்தருளிய தேர் புறப்படும்.
தேரோட்டத்திற்காக ஆண்டுதோறும் 45 அடி உயரமும் 35 அடி அகலமும் கொண்ட புதிய தேர் மரத்தால் கட்டப்படுகிறது.
கோவிலின் தல வரலாறு
ஜரா என்ற வேடன் எய்த அம்பு பட்டு கிருஷ்ணர் மரணத்தை தழுவினார், பின்னர் அவரது உடல் ஒரு பெரிய மரக்கட்டை போல ஆனது. புரியை ஆண்டு வந்த இந்திரத்துய்மன் எனும் அரசனின் கனவில் கிருஷ்ணன் கூறியவாறு, புரி கடலில் மிதந்து வரும் ஒரு பொருளைக் கொண்டு சிலையை செதுக்குமாறு பெருமாள் கூறினார். ஒரு அந்த பெரிய மரக்கட்டை கடலில் மிதந்து வந்தது. அதைக் கொண்டு காவலர்கள் எடுத்துச் சென்று அரசனிடம் ஒப்படைத்தனர். அரசன் அந்த மரக்கட்டைக்கு பெரிய பூஜைகள் நடத்தி தச்சர்களை அழைத்து பெருமாள் சிலை செய்யும்படி கூறினார். தச்சர்களின் தலைவர் சிலை செய்வதற்காக அந்த மரத்தில் உளியை வைத்தவுடன் உளி உடைந்துவிட்டது. அப்போது அவர் முன்பு பெருமாள் ஒரு முதிய தச்சனைப் போல வேடமணிந்து தோன்றினார். அரசனிடம் 21 நாட்களில் இந்த வேலையை முடித்து தருவதாகவும், அதுவரை தான் வேலைசெய்யும் அறையை யாரும் திறக்கக் கூடாது என்றும் கூறினார். அதற்கு அரசனும் ஒப்புக்கொண்டார். 15 நாட்கள் அந்த அறையின் உள்ளிருந்து உளிச்சத்தம் கேட்டது. எனவே அரசன் வேலை மும்முரமாக நடக்கிறது என எண்ணி அந்த அறைப்பக்கம் போகவில்லை. அதையடுத்து மூன்று நாட்கள் சத்தமே இல்லை. இதனால் தச்சர் தூங்கிவிட்டாரோ என எண்ணி, அரசன் அவசரப்பட்டு கதவைத் திறந்து விட்டான். உடனே தச்சர் கோபமடைந்தார். மூன்று நாட்கள் சத்தம் வரவில்லை என்றதும் எனது அறைக்கதவை திறந்துவிட்டாய். எனவே இந்தக் கோயிலில் நீ ஸ்தாபிக்கும் சிலைகள் அரைகுறையாகவே இருக்கும். அப்படி இருந்தாலும் பரவாயில்லை. அப்படியே பிரதிஷ்டை செய்துவிடு. இந்த கோயிலுக்கு வருபவர்கள் சிலையைப் பார்த்துவிட்டு பொறுமையை கடைபிடிக்க வேண்டும் என்ற எண்ணத்துடன் செல்வார்கள் என்று அருள்பாலித்தார். அந்த அறையில் வேலை முடியாத நிலையில் ஜெகந்நாதர், பலராமன், சுபத்திரா ஆகியோரின் சிலைகள் இருந்தன. அந்த சிலைகளையே அரசர் பிரதிஷ்டை செய்தார்.
இந்திர தையுமாவின் காலத்திற்கு பிறகு அவர் கட்டிய பழைய கோயில் பாழடைந்து விட்டது. அதன்பிறகும் அந்த இடத்தில் பல கோயில்கள் கட்டப்பட்டன. அவற்றையும் கடல் மூழ்கடித்து விட்டது. தற்போதைய கோயில் ஏறக்குறைய பொ.ஊ. 1135இல் அரசர் அனந்தவர்மனால் துவக்கப்பட்டு, 1200ம் ஆண்டில் இவரது பேரன் அனங்காபி மாதேவ் என்ற அரசனால் முடிக்கப்பட்டது. இது பஞ்சரத முறைப்படி அமைக்கப்பட்ட ஆலயமாகும். இவ்வாலயத்தின் மேற்கில் எட்டு உலோகக் கலவையால் செய்யப்பட்ட நீலச்சக்கரம் உள்ளது. ஆலயக் கொடிமரம் ஏழைகளுக்கு அருள்பவன் என்னும் பொருளில் பதீதபவன் பாவனா என்று அழைக்கப்படுகிறது. இவை இரண்டையும் வணங்கினாலே ஜெகந்நாதரின் அருளைப் பூரணமாகப் பெறலாம் என்கிறார்கள். இராமாயணத்தில் இராமபிரானும், மகாபாரத்தில் பாண்டவர்களும் இங்கே வந்து வேண்டிக்கொண்டதாக புராணங்கள் கூறுகிறது.
பக்தை கருமாபாய்
பூரியில் கருமாபாய் என்ற பக்தை வசித்தாள். அவளுக்கு சோதனைகள் பல இருந்தும் தினமும் அதிகாலையில் கோயிலுக்குச் சென்று ஜெகந்நாதப்பெருமாளை தரிசனம் செய்த பின்னே, வேலைகளைத் தொடங்குவாள். பாண்டுரங்க பக்தர் ஒருவர் கருமாபாயின் வீட்டிற்கு வந்தார். அவருக்கு அன்னமிடும் பாக்கியம் தனக்குக் கிடைத்ததை எண்ணி அவள் மகிழ்ந்தாள். உங்களுக்கு நேர்ந்த துன்பம் என்ன என்பதைக் கூறுங்கள், என்றார் வந்தவர். கருமாபாய், எனக்கு திருமணமாகி குழந்தை பிறந்தது. ஆனால், தாய்மை அடைந்த சில மாதங்களிலேயே என் கணவர் இறந்து விட்டார். இருந்தாலும், வைராக்கியத்துடன் அவனை வளர்த்து ஆளாக்கினேன். அவனுக்கு திருமணம் செய்து வைத்தேன். என் மகனும் ஒரு குழந்தைக்கு தந்தையானான். ஆனால், அப்போதும் என் வாழ்வில் விதி விளையாடியது. பேரன் பிறந்த சில மாதங்களிலேயே என் மகனும், மருமகளும் விபத்தில் சிக்கி இறந்து விட்டனர். தலையில் இடி விழுந்தது போல அதிர்ந்து போனேன். மிகுந்த சிரமத்திற்கிடையே என் பேரனை வளர்த்து வந்தேன். அப்போது பாழாய்ப் போன விதி என்னை விடுவதாக இல்லை. அவனும் நோய் வாய்ப்பட்டு இறைவனிடமே சென்று விட்டான். செய்வதறியாமல் நடை பிணமாகி விட்டேன். இதுவே, என் மன வேதனைக்கு காரணம், என்று கூறி அழுதாள். இந்த துக்க சம்பவங்களைக் கேட்ட பாண்டுரங்க பக்தர் மவுனமானார்.
அவர், இம்மண்ணில் பிறந்த உயிர் ஒருநாள் இறந்து தான் ஆகவேண்டும் என்பது விதி. இதிலிருந்து ஒருவரும் தப்பிக்க முடியாது. கடவுள் கொடுத்த இப்பிறவியைப் பயனுள்ளதாக்க வேண்டியது நம் கடமை. அதனால், பாண்டுரங்கனைத்தவிர வேறெந்த சிந்தனைக்கும் இடம் தராதீர்கள். உங்கள் கைகள் இரண்டும் அவனுக்கே பணி செய்யட்டும். கால்கள் அவன் திருக்கோயிலையே நாடட்டும். மனம் அந்த ரங்கனின் திருவடித் தாமரைகளையே சிந்தித்திருக்கட்டும், என்று ஆறுதல் வார்த்தை கூறினார். தான் கொண்டு வந்திருந்த பாலகிருஷ்ணன் விக்ரஹத்தை அவளிடம் கொடுத்த பக்தர், அம்மா! இந்த உலகில் நம்மோடு வரும் உறவுகளெல்லாம் தற்காலிகமானவையே. இந்த நீலமேக சியாமள வண்ணனே நமது நிரந்தர உறவினன். அவனே தாயாக, தந்தையாக, பிள்ளையாக, நண்பனாக இருந்து எப்போதும் காத்து நம்மைக் கரைசேர்ப்பவன், என்றவர், ஒரு மந்திரத்தையும் உபதேசம் செய்து, அதை தினமும் ஓதி மனச்சாந்தி பெறும்படி கூறி புறப்பட்டார்.
அன்றுமுதல் கருமாபாயும் சின்னக் கண்ணனின் நினைப்பிலேயே மூழ்கினாள். பாசம் மிக்க தாயாக, அந்தக் கண்ணன் சிலையை மடியில் வைத்துக் கொள்வாள். காலையில் துயில் எழுந்ததும் கண்ணனை நீராட்டுவாள். பட்டுச் சட்டை அணிந்து அலங்காரம் செய்வாள். கன்னத்தில் அன்போடு முத்தமிடுவாள். பால், அன்னம் வைத்து பாட்டுப் பாடி ஆராதனை செய்வாள். இதுவே அவளின் அன்றாடப் பணியாக மாறியது. ஒருநாள், அவள் பொழுது புலர்ந்தது தெரியாமல் ஏதோ அசதியில் அயர்ந்து தூங்கிவிட்டாள். கண் விழித்ததும் கண்ணன் ஞாபகம் வந்துவிட்டது. குளிக்காமலேயே அடுப்படிக்கு சென்று, பால் காய்ச்ச ஆயத்தமானாள். அப்போது, கருமாபாய்க்குத் தெரிந்த பெரியவர் ஒருவர் தற்செயலாக வந்தார். அவள் குளிக்காமல் அடுப்படியில் பால் காய்ச்சுவதைப் பார்த்து, "பக்திக்கு ஆச்சாரம் மிக முக்கியம் என்பது தெரியாதா? காலையில் குளித்த பின் தான் பகவானுக்குப் பிரசாதம் செய்ய வேண்டும் என்பது கூட தெரியாமல் பாவம் செய்கிறாயே!" என்றார்.
விமலா (பிமலா) தேவி சக்தி பீட சன்னதி
புரி ஜகந்நாதர் கோவில் வளாகத்தில் தென்மேற்கு மூலையில் ரோஹிணி குண்ட் அருகே விமலா தேவி (பிமலா தேவி) சக்தி பீட சன்னதி உள்ளது. இது சார் சக்தி தாம்கள் என்றும் ஆதி சக்தி பீடங்கள் என்றும் அழைக்கப்படும் நான்கு முக்கியமான சக்தி பீடங்களில் ஒன்றாகும். புரி செல்வோர் தவறாமல் இந்த தேவியையும் வழிபடுகிறார்கள்.
கோவர்தன பீடம்
ஆதி சங்கரர் நிறுவிய நான்கு பீடங்களில் ஒன்றான கோவர்தன பீடம் புரியில் அமைந்துள்ளது.
போக்குவரத்து வசதிகள்
புவனேசுவரத்திலிருந்து 60 கி.மீ தொலைவில் புரியில் உள்ள இவ்வாலயத்திற்குச் செல்ல மும்பை, தில்லி, கொல்கத்தா, சென்னை, பெங்களூரு, அகமதாபாத், ஹைதராபாத் போன்ற முக்கிய நகரங்களிலிருந்து தொடருந்து வசதிகள் உள்ளன.
வெளி இணைப்புகள்
பகுப்பு:இந்துக் கோயில் கட்டிடக்கலை பகுப்பு:ஒரிசாக் கோயில்கள் பகுப்பு:வைணவ சமயம் பகுப்பு:இந்தியக் கோயில்கள் பகுப்பு:இந்திய இந்துக் கோயில்கள் பகுப்பு:கிருஷ்ணர் கோயில்கள்
ஆம்பல் (தாவரம்)
ஆம்பல் (Nymphaea pubescens, hairy water lily அல்லது pink water-lily) என்பது ஒரு வகை அல்லி மலர் ஆகும்.
பரவல்
இடது|thumb| கம்போடியாவில் உள்ள ஒரு ஏரியில் ஆம்பல் பூக்கள். ஆம்பலானது மித மற்றும் வெப்பமண்டல ஆசியாவின் வங்காளதேசம், இந்தியா, இலங்கை, யுன்னான், தைவான், பிலிப்பீன்சு, கம்போடியா, லாவோஸ், மியான்மர், தாய்லாந்து, வியட்நாம், இந்தோனேசியா, மலேசியா போன்ற நாடுகளில் ஆழமற்ற ஏரிகள் மற்றும் குளங்களில் பொதுவாக காணப்படுகிறது. இது வங்கதேசத்தின் தேசிய மலர் ஆகும்.
இது வடகிழக்கு ஆத்திரேலியா மற்றும் பப்புவா நியூ கினிவிலும் காணப்படுகிறது.
ஆம்பலானது வளர்ப்புத் தாவரமாகவும், காட்டுத் தாவரமாகவும் உள்ளது. இது அமிலத் தன்மை அற்ற நீரையே விரும்புகிறது. மேலும் இது 15 °C க்கும் குறைவான வெப்பநிலையை பொறுத்துக்கொள்ளாது.
விளக்கம்
ஆம்பல் என்பது ஒரு நீர்வாழ் தாவரமாகும், இதன் வேர்த்தண்டுக்கிழங்கிலிருந்து தோன்றும் இதன் இலை, நீர்ப்பரப்பிற்கு மேல் வந்து மிதக்கும். முட்டை அல்லது வட்ட வடிவினதாகிய இவ்விலையின் அடியில் நீண்ட பிளவு ஒன்றுண்டு. இப்பிளவு இலை விளிம்பிலிருந்து இலைக்காம்பு வரை நீண்டிருக்கும். இலையின் நடுவில் இதன் இலைக்காம்பு இணைந்திருக்கும். இக்காம்பு மிக நீள மானது. நீரளவிற்கு நீண்டு கொடுக்கும் இயல்பு இக்காம்பிற்கு உண்டு. குளங்குட்டைகளில் திடீரென நீர் நிரம்பி விடுமாயின், இவ்வியல்பினால் இலைக்காம்பு ஒரிரு நாள்களில் நீண்டு கொடுத்து இலையை நீர்ப்பரப்பின்மேல் நிலைக்கச் செய்யும். இவ்வியல்பு இதன் பூக்காம்பிற்கும் உண்டு. இலையின் கனுக்குருத்து வளர்ந்து பூவாகுமெனினும், இலைக்காம்பிற்கும், பூக்காம்பிற்கும் உள்ளமைப்பில் ஒரே ஒரு வேறுபாடு காணப்படும். இலைக்காம்பில் இரண்டு பெரிய துளைகள் நடுவில் இருக்கின்றன. பூக்காம்பில் ஐந்து பெருந்துளைகள் நடுவில் அமைந்துள்ளன. இத்துளைகள் காற்றை நிரப்பி வைத்துக்கொண்டு இலையையும் பூவையும் நீர்ப்பரப்பிற்கு மேலே கொண்டு வந்து மிதக்கத் துணை செய்கின்றன.
இதன் இலைகள் தண்ணீர் மீது வட்டமாகவும், இதய வடிவிலானவையாக 15–26 (–50) செ.மீ அளவுள்ளவையாக இருக்கும். வெளிவரும் சில இலைகளின் தண்டுகள் தாமரையைப் போன்று தண்ணீருக்கு சற்று மேலே சற்று உயர்ந்து இலைகளை சுமக்கின்றன, ஆனால் அவற்றில் பெரும்பாலானவை மேற்பரப்பில் மிதக்கின்றன.
ஆம்பலானது நீர்வாழ் உயிரினங்கள் காட்சிச்சாலைகளால் வணிகமயமாக்கப்படுகிறது. இந்த இனத்தாவரத்தின் நீருக்கடியில் உள்ள இலைகள் அழகிய தோற்றத்தை அளிக்கின்றன. இது நீர்வாழ் உயிரி காட்சியகத்தாரால் விரும்பப்டுகிறது. அவர்கள் இதை முழுவதுமாக நீர்வாழ் தாவரமாக வைத்திருக்க இவற்றின் மிதக்கும் இலைகளை நீக்குகின்றனர்.
இந்த மலர்கள் மிகவும் பெரியவை. இவை  முழுமையாக மலரும்போது விட்டமானது 15 செ.மீ. இருக்கும். இவை பகலில் குவிந்து மூடி, இரவில் அகலமாக மலர்கின்றன. இவை கலப்பினத்தைப் பொறுத்து இளஞ்சிவப்பு, கருஞ்சிவப்பு, ஊதா, வெள்ளை என நிறத்தால் வேறுபடுகின்றன.
பெயரும் வகைகளும்
இடது|thumb| நிம்பேயா ருப்ரா ஆம்பல் மலரானது ஷாப்ளா என வங்காள மொழியிலும், கோகா என இந்தியிலும் குமுதம் என சமஸ்கிருத்த்திலும் அழைக்கப்படுகிறது. இந்த தாவரத்தின் இலைகளின் அடிப்பகுதியியல் சரியாக புலப்படாத அல்லது மெல்லிய ரோமக்கால்களைக் கொண்டிருக்கும். அதைபோல தண்டுகளும் மெல்லிய ரோமக்கால்களைக் கொண்டிருக்கும். இது தண்ணீருக்கு மேலே இருந்து தாவரத்தைப் பார்க்கும்போது வெளிப்படையாக தெரியாது.
ஆம்பலானது பல இயற்கை கலப்பினங்களுடன், செயற்கையாகயாக ஆக்கப்பட்ட கலப்பினல்களுடன் வளர்க்கப்பட்ட சில வகைகளைக் கொண்டுள்ளது.
ஆம்பலானது பல்வேறு சொற்களில் அறியப்படுகிறது, அவற்றில் மிகவும் பொதுவானது ரெட் வாட்டர் லில்லி என்ற வணிகப் பெயரில் அறியப்படும் செவ்வல்லி ஆகும், இது பெரும்பாலும் ஊதா நிற இலைகளையும் கொண்டுள்ளது.
தமிழிலக்கியங்களில் ஆம்பல்
ஆம்பற் கொடியின் வேர்த்தொகுதியில் கிழங்கு இருக்கும். இக்கிழங்கு உணவாகப் பயன்படும். ஆம்பற் கிழங்கொடு புலால் நாற்றமுள்ள ஆமையின் முட்டையுடன் பரிசிலர் பெறுவர் என்ப:
"யாமை ஈன்ற புலவுநாறு முட்டையைத் தேனாறு ஆம்பற் கிழங்கொடு பெறுஉம்" (புறநா. 176 : 4-5)
வெளி இணைப்புகள்
பகுப்பு:அவுத்திரேலியத் தாவரங்கள் பகுப்பு:சீனத் தாவரங்கள் பகுப்பு:நீர்த் தாவரங்கள் பகுப்பு:சங்க கால மலர்கள்
இலித்தியம் அமைடு
இலித்தியம் அமைடு (Lithium amide) என்பது Li+NH2−, என்ற வேதி வாய்ப்பாடு கொண்ட கனிம வேதியல் சேர்மமாகும். இலித்தியம் நேர்மின் அயனியும் அதனுடைய இணை காரமான அமோனியமும் சேர்ந்து இச்சேர்மம் உருவாகிறது. வெள்ளை நிறத்தில் நான்முக படிகவமைப்புடன் இச்சேர்மம் காணப்படுகிறது.
இலித்தியம் அமைடுகள்
எதிர்மின்மம் சார்ந்த இணை காரங்களின் அமீன்கள் அமைடுகள் என்றழைக்கப்படுகின்றன. எனவே இலித்தியம் அமைடுகள் என்பதை அமீன்களின் இலித்தியம் உப்புகள் என்றும் அழைக்கலாம். உதாரணம்; Li+NR2−. இலித்தியம் அமைடுக்கு ஒரு உதாரணமாகக் கூறப்படும் இலித்தியம் இருசமபுரோபைலமைடு பொதுவாக, பரவலாகப் பயன்படுத்தப்படுகிறது.
இலித்தியம் உலோகத்தை திரவ அமோனியாவுடன் சேர்ப்பதால் இலித்தியம் அமைடு உருவாகிறது.
இங்ஙனமே, அமோனியாவிற்குப் பதிலாகத் தேவையான உகந்த அமீனை பதிலிட்டு இலித்தியம் அமைடுகள் பொதுவாகத் தயாரிக்கப்படுகின்றன.
இலித்தியம் அமைடுகள் பொதுவாக அதிக வினைத்திறன் மிக்க காரங்களாகச் செயல்படுகின்றன. இலித்தியம் அமைடில் உள்ள நைட்ரசன் அணுவை தடை செய்யாமல் இருக்கும்வரை இவைகளால் மின்னணு மிகுபொருட்களாகவும் செயல்பட முடியும்.
உதாரணங்கள்
2,2,6,6- நான்குமெத்தில்பிப்பெரிடினின் இலித்தியம் உப்பு நாற்படியாக படிகமாக்கப்பட்டுள்ளது.
மறுபுறத்தில் இலித்தியம் வழிபொருள் இரு-(1-பினைல் எத்தில்) அமைன் முப்படியாக படிகமாக்கப்பட்டுள்ளது.
உலோக ஆல்காக்சைடுகளின் கலப்பு சில்படிமங்கள் மற்றும் அமைடுகள் ஆகியவற்றையும் உருவாக்க முடியும். இவை மீவீரிய காரங்களுடன் தொடர்புடையவையாக கருதப்படுகின்றன. உலோக ஆல்காக்சைடுகள் மற்றும் ஆல்கைல்கள் இவற்றின் கல்வையே மீவீரிய காரங்கள் எனப்படுகின்றன. அமைடில் உள்ள நைட்ரசன் அணு இலித்தியத்துடன் சிக்மா பிணைப்பாகவும், தனித்த இரட்டை நைட்ரசன் அணுக்கள் வேறொரு உலோக மையத்துடனும் பிணையுமெனில் வளைய சில்படிமங்கள் தோன்றுகின்றன.
பியூட்டைல் இலித்தியம் போன்ற பிற கரிம இலித்தியம் சேர்மங்கள் உயர்வரிசை தொகுப்பினங்கள் வழியாக செயல்படுகின்றன.
இவற்றையும் காண்க
பகுப்பு:இலித்தியம் சேர்மங்கள் பகுப்பு:உலோக அமைடுகள்
செஜாரா மெலாயு
செஜாரா மெலாயு (மலாய்: Sejarah Melayu; ஆங்கிலம்: Malay Anals; ஜாவி: سجاره ملايو) என்பது மலாய் இலக்கிய வரலாற்றுப் படைப்புகளில் மிக முக்கியமான படைப்பாகும். இதன் அசல் பெயர் (மலாய்: Sulalatus Salatin; ஆங்கிலம்: Genealogy of Kings).
இந்த இலக்கியப் படைப்பு ஏழு வகையான பதிப்புகளில் பதிப்பாகி உள்ளது. மாபெரும் கடல்சார் சாம்ராச்சியமான மலாக்கா சுல்தானகத்தின் (Malacca Sultanate) தோற்றம், பரிணாமம் மற்றும் மறைவு பற்றிய வரலாற்றைத் தொகுத்து வழங்கும் ஓர் இலக்கியப் படைப்பாகும்.
15-ஆம்; 16-ஆம் நூற்றாண்டுகளுக்கு இடைப்பட்ட காலத்தில் இயற்றப்பட்ட இந்தப் படைப்பு, மலாய் மொழியின் சிறந்த இலக்கிய வரலாற்றுப் படைப்புகளில் ஒன்றாகக் கருதப் படுகிறது. இதுவரையிலும் மலாய் மொழியில் எழுதப்பட்ட சிறந்த இலக்கியப் படைப்புகளில் செஜாரா மெலாயு காப்பியம் தலைசிறந்து விளங்குகிறது.
பொது
மலாக்கா ஆட்சியாளர்களின் இறையாண்மை மகத்துவங்கள்; அவர்களின் நீதிமன்ற மேலாண்மைச் சிறப்புகள்; இவற்றை வலியுறுத்தும் தொகுப்பாகத் தான் செஜாரா மெலாயு தொடக்கப்பட்டது. எனினும் காலப் போக்கில் அதன் பதிவுகள் பல்வேறான வரலாற்று நிகழ்வுகளையும் இணைத்துக் கொண்டன.
மலாக்கா ஆட்சியாளர்கள் வரலாறு
தீபகற்ப மலேசியா சார்ந்த கதைகள்; மற்றும் நிகழ்வுகளின் தொகுப்பாக ம்ட்டும் அல்லாமல், செஜாரா மெலாயு என்பது உண்மையில் ஆட்சியாளர்களைப் பற்றிய கதைகளின் தொகுப்பு என்று சில அறிஞர்கள் வாதிடுகின்றனர்.
மலாய் நாட்டு ராஜாக்கள் மட்டும் அல்ல; தென்னிந்தியா, சீனா, இந்தோசீனா, சயாம், ஜாவா நாட்டு அரசர்களின் கதைகளும் செஜாரா மெலாயுவில் பதிவு செய்யப்பட்டு உள்ளன.
சிங்கப்பூர் வரலாறு
சிங்கப்பூர் நாட்டைப் பொறுத்த வரையில், செஜாரா மெலாயு மிக மிக முக்கியத்துவம் வாய்ந்தது. ஏனெனில் சிங்கப்பூர் அதன் பெயரை எவ்வாறு பெற்றது எனும் கதையைச் செஜாரா மெலாயு தெளிவாகச் சொல்கிறது. துமாசிக் பற்றியும் விவரித்துச் சொல்கிறது.
இப்போதைக்கு நடைமுறைப் பயன்பாட்டில் உள்ள சிங்கப்பூர் புராணங்களின் சில அசல் கதைகள் செஜாரா மெலாயுவிலும் காணப் படுகின்றன. அவற்றில் ஒரு கதை; நீல உத்தமன் (Nila Utama) கதை. சிங்கப்பூருக்கு சிங்கபுரா (சிங்க நகரம்) என்று பெயர் வந்த கதை. நீல உத்தமனும் அவரின் உதவியாளர்களும் துமாசிக் (Temasek) தீவில் கால் பதித்த போது, சிங்கம் அல்லது சிங்கத்தைப் போன்ற ஒரு விலங்கைப் பார்த்தார்கள் என்று செஜாரா மெலாயு பதிவு செய்து உள்ளது.
டச்சு அறிஞர் ரூல்விங்க்
அறிஞர் ரூல்விங்க் இவ்வாறு சொல்கிறார்: தொடக்கத்தில், செஜாரா மெலாயு இரண்டு அல்லது மூன்று பக்கங்களில், மலாக்கா அரசர்களின் பட்டியலைக் காட்டும் ஓர் அட்டவணையாகத் தொடங்கி இருக்கலாம். மலாக்கா அரசர்களின் ஆட்சிக் காலத்தையும்; அவர்களின் ஆட்சிக் காலத் தேதிகளையும் வழங்கி இருக்கலாம்.
கையெழுத்துப் பிரதி
வெவ்வேறு எழுத்தாளர்கள், வெவ்வேறு மொழி பெயர்ப்பாளர்கள், மற்றும் வெவ்வேறு நகல் எழுதுபவர்கள்; வெவ்வேறு காலங்களில் செஜாரா மெலாயுவை உருவாக்கி இருப்பதால், குறைந்தபட்சம் ஏழு பதிப்புகள் உருவாகி இருக்கின்றன என்று அறிஞர் ரூல்விங்க் கருத்து கூறுகிறார்.
அரசர்களின் பரம்பரை பட்டியல்
1. மலாய் ஆட்சியாளர்களின் வம்சாவளியை விவரிக்கும் அரசர்களின் பரம்பரை பட்டியல் (Genealogical List of Malay Rulers)
2. மேக்ஸ்வெல் 105 பதிப்பு (Maxwell 105 Version)
3. ராபிள்ஸ் மலாய் 18 பதிப்பு (Raffles Malay 18 Version)
4. செஜாரா மெலாயு குறுகிய பதிப்பு
5. செஜாரா மெலாயு நீண்ட பதிப்பு
6. சியாக் பதிப்பு (Siak Version)
தொடக்கத்தில், இந்தப் பதிப்புகளின் ஆசிரியர்கள் யார் என்பதை உறுதிப் படுத்துவது கடினமாக இருந்தது, ஏனெனில் இந்தப் பதிப்புகள் பெரும்பாலானவை முழுமையாக ஆய்வு செய்யப்படாத நிலையில் இருந்தன.
சமயத்துக்குரிய மெய்யியல்
சமயத்துக்குரிய மெய்யியல் எச்சமயம் பற்றி மெய்யியற் பார்வையைக் கொண்டுள்ளதே அச்சமயத்தை மட்டுப்படுத்தியதாகவே தன் மெய்யியற் பார்வையையும் கொண்டுள்ளது. ஆனால் சமய மெய்யியல் பொதுவாக சகல சமயங்களின் மெய்யியலையும் ஆராய்கிறது. எ.கா: சமயத்துக்குரிய மெய்யியல் குறித்த சமயத்தின் கடவுள் இருப்புப் பற்றிய தன் மெய்யியலை வெளிப்படுத்த, சமய மெய்யியல் கடவுள் இருக்கின்றாரா என்ற ஆய்வை கொண்டு காணப்படுகின்றது.
துளஜாஜி
துளஜேந்திர ராஜா அல்லது துளஜாஜி போன்சலே (Thuljaji Bhonsle (மராத்தி: तुळजाजी) (1738–1787) என்பவர் பிரதாபசிம்மனின் மூத்தமகனும், தஞ்சாவூர் போன்சலே மரபின் மன்னராக 1763 முதல் 1773 மற்றும் 1776 முதல் 1787 வரை இருந்தவராவார். இவர் மிகவும் தாராள மனமுள்ளவராக இருந்தபோதிலும், பலவீனமான மனமுள்ள அரசராக இருந்தார். இவரது ஆட்சிக்காலமானது தஞ்சாவூரானது பிரித்தானிய கிழக்கிந்திய கம்பெனிக்கு அனுசரணையான ஒப்பந்தங்களை மேற்கொண்டதற்காக அறியப்படுகிறது.
செஜாரா மெலாயு
திருத்தங்கள் அல்லது மாற்றங்கள்
இருந்தாலும்கூட, இன்று பொதுவாக ஏற்றுக் கொள்ளப்பட்ட ஒரு கருத்து உள்ளது. ஜொகூர் சுல்தானகத்தின் முதல்வராக இருந்த துன் ஸ்ரீ லானாங் (Tun Sri Lanang) அவர்களால், செஜாரா மெலாயு எழுதப்பட்டு இருக்கலாம் அல்லது குறைந்த பட்ச அளவிற்குத் திருத்தப்பட்டு இருக்கலாம்.
துளஜாஜி
இராமநாதபுரத்தின்மீது படையெடுப்பும், ஆற்காடு நவாப்பின் ஆக்கிரமிப்பும்
1771ஆம் ஆண்டு இராமநாதபுரம் பாளையத்தினுடன் ஏற்பட்ட ஒரு பிரச்சனையால் அதன்மீது துளஜாஜி படையெடுத்து, அந்தப் பாளையத்துக்கு உட்பட்ட அனுமான்குடியைக் கைப்பற்றிக் கொண்டார். ஆற்காடு நவாப்புக்கு செலுத்தவேண்டிய கப்பத் தொகையை தஞ்சாவூர் செலுத்தாமல் இருந்தது. இதனால் நவாப் தன் மகனின் தலைமையில் தஞ்சையைக் கைப்பற்ற படையை அனுப்பினார். இதையடுத்து சமாதானமாக போக விரும்பிய துளஜாஜி மீது ஒரு அவமானகரமான ஒப்பந்தம் திணிக்கப்பட்டது, பின்னர் இது பிரித்தானிய கிழக்கு இந்திய கம்பனியின் அதிகாரிகளாலும் அங்கீகரிக்கப்பட்டது. ஆற்காடு நவாப்புக்கு பாக்கியாக வைத்திருந்த எண்பது இலட்சம் அல்லாமல் போர் செலவுத் தொகையாக முப்பத்திரண்டு இலட்சத்தை செலுத்த வேண்டி இருந்தது. மேலும் தஞ்சாவூர்குக் சொந்தமான இரண்டு சுபா பகுதிகளை நவாப் கைப்பற்றிக்கொண்டார். இராமநாதபுரத்திடம் இருந்து கைப்பற்றிய அரணி மற்றும் அனுமன்குடி ஆகியவையும் தஞ்சை அரசரிடம் இருந்து எடுத்துக்கொள்ளப்பட்டன.
செஜாரா மெலாயு
துன் ஸ்ரீ லானாங்
செஜாரா மெலாயுவில் திருத்தங்கள் அல்லது மாற்றங்களைத் துன் ஸ்ரீ லானாங் செய்து இருக்கலாம் என்பதற்கான சான்றுகள் உள்ளன. செஜாரா மெலாயு குறுகிய பதிப்பு; செஜாரா மெலாயு நீண்ட பதிப்பு; ஆகிய இரு பதிப்புகளின் முன்னுரையில் இருந்து அந்தச் சான்றுகள் உருவாகின்றன.
துளஜாஜி
இராமநாதபுரத்தின்மீது படையெடுப்பும், ஆற்காடு நவாப்பின் ஆக்கிரமிப்பும்
ஒப்பந்த விதிகளால் அவமதிப்புக்கும், அதிர்ச்சிக்கும் ஆளான, துளஜாஜி தனக்கு உதவுமாறு பேஷ்வாவை வேண்டினார். இதையடுத்து தஞ்சாவூருக்கு உதவ ஒரு பெரிய படையை ராகோபாவின் தலைமையில் பேஷ்வா அனுப்பினார். ஆனால் சதாராவின் அரசவை ஆலோசனையின்படி படைகள் திரும்ப அழைக்கப்பட்டன. இதன்பிறகு ஆற்காடு படைகள் தஞ்சாவூரைக் கைப்பற்றின. இதையடுத்து துளஜாஜியை ஆற்காடு நவாப் பதவியில் இருந்து நீக்கினார். இதன்பிறகு தஞ்சாவூரானது மூன்று ஆண்டுகள் ( 1773 முதல் 1776 வரை) ஆற்காடு நவாப்பின் ஆட்சியின்கீழ் இருந்தது.
சமயத்துக்குரிய மெய்யியல்
ஒவ்வொரு சமயமும் வேறுபட்ட மெய்யியலைக் கொண்டுள்ளது. அவ்வகையில் பின்வருவனவற்றைக் குறிப்பிடலாம்:
துளஜாஜி
மீண்டும் அரசதிகாரம்
1776 ஆம் ஆண்டு பிரித்தானிய கிழக்கிந்திய நிறுவனத்தின் இயக்குநர் குழுவானது, துளஜாஜியை மீண்டும் அரசராக உத்தரவிட்டது. இதன் பிறகு பட்டமேற்ற துளஜாஜி விரைவில் பிரித்தானியருடன் ஒரு ஒப்பந்தத்தை மேற்கொண்டனர். அதன்படி தஞ்சாவூர் படைகள் கலைக்கப்பட்டு, அதற்கு பதில் கம்பெனி படைகள் நிலை நிறுத்தப்பட்டன. மேலும் நவாப் மற்றும் கம்பெனி ஆகிய இரு தரப்புக்கும் அரசர் கப்பம் செலுத்த வேண்டும்.
இரண்டாம் மைசூர் போர்
இரண்டாம் மைசூர் போரானது 1780 ஆம் ஆண்டு ஐதர் அலி மற்றும் கம்பெனி இடையே துவங்கியது. இதற்கு அடுத்த ஆண்டு, அவர் திப்பு சுல்தானுடன் தஞ்சாவூர் மீது படையெடுத்தார். மைசூர் படைகள் ஆறு மாதங்கள் இராச்சியத்தை ஆக்கிரமித்து இருந்தன. இதனால் இப்பகுதி சூறையாடப்பட்டு மக்கள் வெளியேற்றப்பட்டனர். 1784 ஆம் ஆண்டு தஞ்சாவூரில் இருந்து 20,000 குழந்தைகள் திப்புசுல்தானால் கடத்தப்பட்டதாக மிஷனரியான ஸ்க்வார்ட்ஸ் என்பவர் பதிவு செய்துள்ளார். இந்த சூறையாடல்களால் தஞ்சாவூர் பகுதியில் உற்பத்தி சரிந்து, பேரழிவு ஏற்பட்டது. 19 ஆம் நூற்றாண்டின் துவக்கம் வரை திப்புவின் படையெடுப்பின் ஏற்பட்ட பாதிப்பில் இருந்து தாஞ்சவூர் மீளவில்லை.
இறப்பு
துளஜாஜி 1787 ஆம் ஆண்டு 49 வயதில் இறந்தார். இவர் இறந்த பிறகு இவரது இரண்டு மனைவிகள் உடன்கட்டை ஏறினர். இவரது இரு மகன்கள் ஒருவர் பின் ஒருவர் இறந்ததால், இவர் போன்சலே குடும்பத்தின் கிளைரல் குடும்பத்தைச் சேர்ந்த சரபோஜியை தத்தெடுத்திருந்தார். இரண்டாம் சரபோஜி தன் 10 வயதில் அரியணை ஏறினார். சரபோஜியின் அரசப் பிரதிநிதியாக துளஜாஜியின் தம்பியான அமர்சிங் இருந்து ஆட்சி செய்தார்.
மேற்கோள்கள்
பகுப்பு:1738 பிறப்புகள் பகுப்பு:1787 இறப்புகள் பகுப்பு:தஞ்சை மராட்டிய அரசர்கள்
செஜாரா மெலாயு
துன் ஸ்ரீ லானாங்
தவிர செஜாரா மெலாயுவின் 12-ஆவது அத்தியாயம்; 12-ஆவது பகுதியில் நூருதின் அர் - ரனிரி புஸ்தானஸ் சலாட்டின் (Nuruddin ar-Raniri’s Bustanus Salatin 25) எனும் ஒரு பகுதி உள்ளது.
1638--ஆம் ஆண்டு பதிப்பு
அந்தப் பகுதியில் காணப்படும் சான்றுகளையும் அடிப்படையாகக் கொள்ளலாம். புசுடானசு சலாட்டின் பதிவு (Garden of Sultans); 1638--ஆம் ஆண்டில் இருந்து 1641-ஆம் ஆண்டு, கால இடைவெளியில் பதிக்கப்பட்டது.
செஜாரா மெலாயுவின் உரை வரலாற்றை அடையாளம் காண்பதில் அறிஞர்கள் பலர் பல்வேறான சிக்கல்களை எதிர்கொண்டனர். அந்தச் சிக்கல்களில் முக்கியமானது; செஜாரா மெலாயுவின் உரை ஆசிரியர்களின் பெயர்கள் தெரியாதது. பல உரைகளில் அந்த உரைகளை எழுதியவர்கள் யார் என்பதும் தெரியாமல் உள்ளது.
மேலும் காண்க
பகுப்பு:மலாக்கா பகுப்பு:மலேசிய வரலாறு
வருணாஸ்திரம்
வருணாஸ்திரம் என்பது இந்து தொன்மவியலின்படி வருணனின் ஆயுதமாகும். இவ்வாயுதம் நீரினைப் போல பல்வேறு வடிவங்களுக்கு மாறும் தன்மையுடையது. எண்ணற்ற வீரர்களால் இவ்வாயுதம் பயன்படுத்தப்பட்டு உள்ளதாகப் புராணங்களில் குறிப்புகள் உள்ளன.
அக்னியாஸ்திரத்தைக் கொண்டு உருவாக்கப்பட்ட தீயினை வருணாஸ்திரத்தைக் கொண்டு போர் வீரர் தடுப்பதாக புராணங்களில் குறிப்புகள் காணப்படுகின்றன.
பம்மல் சம்பந்த முதலியார் அவர்களின் சதி-சுலோசனா நாடகத்தில் இந்திரஜித் இலட்சுமணன் போரில் இவ்வாயுதம் பயன்படுத்தியுள்ளமை குறிப்பிடப்பட்டுள்ளது.
ஆதாரம்
பகுப்பு:இந்து தொன்மவியல் ஆயுதங்கள்
திருநங்கைகளின் நிகரின்மை
திருநங்கைகளின் நிகரின்மை (Transgender inequality) என்பது வேலை, பள்ளி மற்றும் பொதுவாக சமூகத்தில் திருநங்கைகள் பெறும் சமமற்ற பாதுகாப்பு ஆகும். இறுதியில், திருநங்கைகள் நிகரின்மையை எதிர்கொள்ளுவதற்கும் காரணங்களில் முதன்மையானது திருநங்கைகளைப் பற்றிய பொதுப் புரிதல் இல்லாததே ஆகும்.
பொதுவான தவறான கருத்துக்கள்
ஒரு பொதுவான தவறான கருத்து என்னவென்றால், ஒரு திருநங்கையாக இருந்தால் அவர் ஓர் உகவராக இருப்பார் என்பதாகும். இருப்பினும், திருநங்கைகள் பாலின அடையாளத்தில் கவனம் செலுத்துவார்களே அன்றி பாலியல் நாட்டத்தில் கவனம் செலுத்துபவர்கள் அல்ல. ஒரு திருநங்கை எந்த பாலியல் நோக்குநிலையையும் அடையாளம் காண முடியும். மற்றொரு முக்கியமான தவறான கருத்து என்னவென்றால், குறுக்கு ஆடை அணியும் நபர்கள் அனைவரும் திருநங்கைகள் என்பதாகும். குறுக்கு ஆடை அணியும் தனிநபர்கள் அதிகாரப்பூர்வமாக திருநங்கை என்பதின் கீழ் இருந்தாலும், பெரும்பாலானவர்கள் திருநங்கைகள் என்று அடையாளம் காணப்படவில்லை.
மனநல கோளாறு உடையவர்கள் என்பதனை திருநங்கைகளின் அடையாளமாகப் பார்க்கபடுவது பரவலாக சர்ச்சைக்குரியது. பல திருநங்கைகள் பாலின வலியுணர்வை அனுபவிக்கிறார்கள்.பிறக்கும்போதே ஒதுக்கப்பட்ட பாலினம் மற்றும் தனிநபர் அடையாளம் காணும் பாலினம் ஆகியவற்றுக்கு இடையே வேறுபாடு உள்ளது.
சமூகத்தில் திருநங்கைகளின் நிகரின்மை
திருநங்கைகள் நிகரின்மைக்கான தேசிய சங்கத்தின் பல சமீபத்திய ஆய்வுகள், திருநங்கைகள் தங்கள் சொந்த குடும்ப அலகுகள் மற்றும் பள்ளிகள், வேலைவாய்ப்பு மற்றும் வீட்டுவசதி, அரசாங்க அமைப்புகளுக்குள், மற்றும் நீதி மற்றும் சட்ட அமைப்புகளின் கீழ் பாகுபாட்டை எதிர்கொள்கின்றனர் எனக் கூறுகிறது. பெற்றோர்கள் பெரும்பாலும் தங்கள் குழந்தைகள் பாலின தடைகளைக் கடக்கும்போது மிகவும் எதிர்மறையாக பதிலளிக்கிறார்கள், இதனால் திருநங்கைகள், தங்களது இல்லங்களில் இருந்து தப்பி ஓடத் தூண்டப்படுகிகிறார்கள். இதன் விளைவாக, வீடற்ற திருநங்கைகள் இளைஞர்கள் போதைப்பொருள் விற்பனை, கார் திருட்டு மற்றும் பாலியல் சுரண்டல் போன்ற நடவடிக்கைகளில் ஈடுபடுவதற்கு அதிக வாய்ப்புள்ளது.
திருநங்கைகள் வேலைவாய்ப்பு மற்றும் வீட்டுவசதி மற்றும் அரசாங்க அமைப்புகளுக்குள் பாகுபாட்டை எதிர்கொள்கின்றனர். திருநங்கைகள் இருமடங்கு வேலையின்மையை எதிர்கொள்கின்றனர், மேலும் 90% வேலை செய்பவர்கள் தங்கள் சொந்த வேலைகளில் பாகுபாட்டை எதிர்கொள்கின்றனர். 1994 வேலைவாய்ப்பு பாகுபாடில்லாச் சட்டம் திருநங்கைகளை வேலைவாய்ப்பு பாகுபாடுகளிலிருந்து பாதுகாக்காது. அடிப்படையில் 26% திருநங்கைகள் தங்கள் திருநங்கைகளாக இருப்பதாலோ அல்லது இணக்கமற்ற பாலின நிலை காரணமாகவே வேலையை இழந்துள்ளனர். திருநங்கைகள் பெரும்பாலும் சுகாதாரக் கொள்கைகள் மற்றும் அரசாங்கத்தால் வழங்கப்பட்ட அடையாள அட்டைகள் மூலம் அரசாங்க அமைப்புகளுக்குள் பாகுபாடு காட்டப்படுகிறார்கள். உடல்நலக் கொள்கைகள் திருநங்கைகளின் அடையாளங்களை உடல் ஊனமாக அங்கீகரிக்கவில்லை. மாறாக, இது பெரும்பாலும் மனநல குறைபாடாக வகைப்படுத்தப்படுகிறது, மேலும், இது திருநங்கைகளுக்கு போதிய கவனிப்பையும் வழங்குவதில்லை: பாலின-மாற்ற நடவடிக்கைகளுக்குச் செல்லும் நபர்களின் அறுவை சிகிச்சைக்கு முந்தைய மற்றும் பிந்தைய தேவைகளை சுகாதாரக் கொள்கைகள் பூர்த்தி செய்யாது. கூடுதலாக, திருநங்கைகள் எச்.ஐ.வி-எய்ட்சு நோயினால் அதிக அளவில் பாதிக்கப்படுகின்றனர். அரசாங்கத்தால் வழங்கப்பட்ட அடையாள அட்டைகளைப் பெறுவதில் திருநங்கைகளும் பாகுபாட்டை எதிர்கொள்கின்றனர். ஐந்தில் ஒரு பகுதியினர் மட்டுமே தங்களின் அனைத்து அடையாள ஆவணங்களையும் புதுப்பிக்க முடிந்தது என்றும் கூறினர். 41% தங்கள் பாலின அடையாளத்துடன் பொருந்தக்கூடிய ஓட்டுநர் உரிமம் இல்லாமல் வாழ்கின்றனர்.
சான்றுகள்
பகுப்பு:ந.ந.ஈ.தி
பைரேட்ஸ் ஆஃப் தி கரீபியன் - த கர்ஸ் ஆப் பிளாக் பேர்ள்
பைரேட்ஸ் ஆஃப் தி கரீபியன் - த கர்ஸ் ஆப் பிளாக் பேர்ள்  (Pirates of the Caribbean: The Curse of the Black Pearl, தமிழில் கரீபியக் கடற்கொள்ளையர்கள் 1 - கறுப்பு முத்தின் சாபம்) என்பது 2003 ஆண்டைய அமெரிக்க கனவுருப்புனைவு திரைப்படமாகும். படத்தை  கோர் வெர்பின்ஸ்கி இயக்கியுள்ளார். மற்றும் இந்தப்படமானது  பைரேட்ஸ் ஆஃப் தி கரீபியன் திரைப்படத் தொடரில்  முதல் படமாகும். இப்படமானது வால்ட் டிஸ்னி பிக்சர்ஸ் மற்றும் ஜெர்ரி ப்ரூக்ஹெய்மரால் தயாரிக்கப்பட்டது. இப்படமானது  டிஸ்னி தீம் பார்க்கில், வால்ட் டிஸ்னியின் பைரேட்ஸ் ஆஃப் தி கரீபியன் சவாரியின் அடிப்படையில் அமைந்துள்ளது . இந்த கதையானது கொல்லர் வில்டர்னர் (ஆர்லாந்தோ புளூம்) மற்றும் கடற்கொள்ளையன் கேப்டன் ஜாக் ஸ்பேரோ (ஜானி டெப்) ஆகியோர் இணைந்து கடத்தப்பட்ட எலிசபெத் ஸ்வான் (கீரா நைட்லி) இங்கிலாந்து கவர்னர் மகளை பிளாக் பெர்ல் கப்பலின் கேப்டன் ஹெக்டர் பர்போசா (ஜியோஃப்ரே ரஷ்) விடம் இருந்து மீட்பதை அடிப்படையாகக் கொண்டது.
ஜெய் வோல்பெர்ட்டால் 2001 ஆம் ஆண்டு தீம் பார்க் சவாரி அடிப்படையிலான ஒரு திரைக்கதை உருவாக்கப்பட்டது, மேலும்  ஸ்டோர்ட் பீட்டி 2002 ஆம் ஆண்டின் தொடக்கத்தில் அதை மீண்டும் எழுதினார். அந்தக் காலகட்டத்தில், தயாரிப்பாளர் ஜெர்ரி ப்ரூக்ஹெய்மர் இந்தத் திட்டத்தில் ஆர்வம் காட்டினார்; அவர் டெட் எலியட் மற்றும் டெர்ரி ரோஸியோ ஆகியோரையும் இந்தத் திரைக்கதையில் ஈடுபடுத்தி, கதைவடிவில் சிறப்புக்குரிய சாபப் பகுதியைச் சேர்த்தார். 2002 அக்டோபர் முதல் 2003 மார்ச் வரை செயின்ட் வின்சென்ட் மற்றும் கிரெனடின்கள் மற்றும் லாஸ் ஏஞ்சல்ஸ், கலிபோர்னியா பகுதிகளில் அமைக்கப்பட்டிருந்த சோடிப்புகளிலும் (செட்), படப்பிடிப்பு நடந்தது. இது எம்.பீ.ஏ.ஏ வின் பிஜி -13 மதிப்பீடுடன் வால்ட் டிஸ்னி பிக்சர்ஸ் பதாகையின் கீழ் வெளியான முதல் திரைப்படம் என்பது  குறிப்பிடத்தக்கது.
கதை
பிரிட்டிஷ் கப்பற்படை கப்பலில் ஆளுநர் ஸ்வான், அவரது பத்துவயது மகள் எலிசபெத் போன்றோருடன் கப்பலில் செல்லும்போது வழியில் கொள்ளையர்களால் தாக்கப்பட்ட ஒரு கப்பலில் இருந்து வில் டானர் என்ற ஒரு சிறுவனை மீட்கின்றனர். மயங்கி இருக்கும் அவனது கழுத்தில் அணிந்திருக்கும் ஒரு தங்கப்பதக்கத்தை எடுத்து அவனுக்குத் தெரியாமல் மறைத்து விடுகிறால் சிறுமி எலிசபெத்.
இது நடந்து எட்டு ஆண்டுகளுக்குப்பின் போர்ட் ராயல் துறைமுகத்தின் அருகே மூழ்கிக்கொண்டிருக்கும் நிலையில் வரும் ஒரு சிறியபடகில் இருந்து, ஜாக் ஸ்பேரோ கரை இறங்குகிறான். அப்போது எதிர்பாராவிதமாக கடலில் விழும் எலிசபெத்தை ஜாக் ஸ்பேரே காப்பாற்றுகிறான். எலிசபெத் கடலில் விழுந்தபோது அவள் கழுத்தில் அணிந்திருக்கும் பதக்கம் கடல் நீரில் படுகிறது. இதனால் இந்த பதக்கம் இருக்குமிடத்தே பிளாக்பியர்ல் என்னும் மாயக் கப்பல் மோப்பம் பிடித்துவிடுகிறது. ஜாக் ஸ்பேரோ ஒரு கொள்ளையன் என தெரிந்து அவன் சிறையில் அடைக்கப்படுகிறான். அன்று இரவு போர்ட் ராயல் துறைமுகத்துக்கு பிளாக்பியர்ல கப்பலில் கொள்ளையர்கள் வருகின்றனர். அவர்கள் தேடிவந்த பதக்கம் எலிசபெத்திடம் இருப்பதால் அவளைக் கடத்திச்செல்கின்றனர்.
பிளாக்பியர்ல் கப்பல் தலைவனான ஹெக்டர் பர்போசா அவளைக் கடத்தியதற்கான காரணத்தைக் கூறுகின்றான்; சில வருடங்களுக்கு முன் கல்லறைத் தீவு பொக்கிஷத்தை அடைவதற்காக பிளாக்பியர்ல் கப்பலில் ஒரு குழுவினர் செல்கின்றனர். அந்தக் கப்பலின் தலைவனான ஜாக் ஸ்பேரோவை ஏமாற்றி ஒரு தீவில் இறக்கிவிட்டு கப்பலை எடுத்துச்செல்கிறான் பர்போசா. இதற்கு எதிர்ப்பு தொரிவிக்கிறார் வில் டானரின் தந்தையான வில்லியம் பூஸ்ட்ரப் டானர். தீவுக்குச் சென்று தங்கத்தை கொள்ளையடித்த பிறகு சபிக்கப்பட்ட அந்தத் தங்கத்தைக் எடுத்ததால் பசி, தாகம் அடங்காத சாவே வராத நிலவொளியில் பேயாய் மாறும் சாபத்திற்கு ஆளானது தெரிகிறது. இந்த சாபத்திற்கான விமோசனமானது கொள்ளையடித்த 882 பதக்கங்களையும் அவர்களின் ரத்தத்துடன் கல்லறைத் தீவில் வைக்க வேண்டும் என்பதாகும். இதற்காகவே எலிசபெத்தை அவர்கள் கடத்திச்செல்கிறார்கள்.
இந்நிலையில் எலிசபெத்தை காதலிக்கும் வில் டானர், சிறையில் உள்ள ஜாக்கை விடுவித்து எலிசபெத்தை மீட்க உதவி கோருகிறான். இவனே வில்லியம் டானரின் உண்மையான வாரிசு என்பதையும் சாபம் தீர இவனது ரத்தமே தேவை என்பதையும் அறிந்த ஜாக், வில்லிற்கு உதவ சம்மதிக்கிறான்.
இதன்பின் எலிசபெத் மீட்கப்பட்டாளா? பர்போசாவின் சாபம் தீர்ந்ததா? என்பதே மீதிக் கதை.
மேற்கோள்கள்
பகுப்பு:2003 திரைப்படங்கள் பகுப்பு:அமெரிக்கத் திரைப்படங்கள் பகுப்பு:ஆங்கிலத் திரைப்படங்கள் பகுப்பு:வால்ட் டிஸ்னி பிக்சர்ஸ் திரைப்படங்கள் பகுப்பு:பாஃப்டா விருதினை வென்ற திரைப்படங்கள்
பர்வதமலை மல்லிகார்சுனசுவாமி கோயில்
பர்வதமலை மல்லிகார்சுனசுவாமி கோயில் என்பது தமிழ்நாடு மாநிலத்தில் திருவண்ணாமலை மாவட்டத்தின் பர்வதமலை பகுதியில் அமையப் பெற்றுள்ள ஒரு சிவன் கோயில் ஆகும்.
கடல் மட்டத்திலிருந்து சுமார் 844 மீட்டர் உயரத்தில் அமைந்துள்ள பர்வதமலை மல்லிகார்சுனசுவாமி கோயிலின் புவியியல் ஆள்கூறுகள், 12.43847°N, 78.97195°W ஆகும்.
இக்கோயிலில் மூலவர் மல்லிகார்சுனசுவாமி மற்றும் தாயார் பிரமராம்பிகை ஆவர். இக்கோயிலின் தீர்த்தம் பாதாள சுனை தீர்த்தம் ஆகும். மல்லிகார்சுனசுவாமி, பிரமராம்பிகை, தட்சிணாமூர்த்தி, விநாயகர், வள்ளி தெய்வானை சமேத சுப்பிரமணியர், அகத்தியர், வீரபத்திரர் ஆகியோர் இக்கோயிலில் அருள்பாலிக்கின்றனர்.
சித்ரா பௌர்ணமி, ஆடிப்பெருக்கு, மகா சிவராத்திரி, ஐப்பசி அன்னாபிசேகம், ஆருத்ரா தரிசனம், திருக்கார்த்திகை மற்றும் பங்குனி உத்திரம் ஆகியவை இக்கோயிலில் சிறப்பாகக் கொண்டாடப்படுகின்றன.
தாவடி
தாவடி (Thaavadi) இலங்கையின் யாழ்ப்பாண மாவட்டத்தில் உள்ள வலிகாமப் பிரிவில் உள்ள ஓர் ஊர் ஆகும். யாழ்ப்பாண நகரில் இருந்து ஏறத்தாழ 3 மைல்கள் தொலைவில் அமைந்துள்ள இந்த ஊரை யாழ்ப்பாண நகரில் இருந்து வடக்கு நோக்கிச் செல்லும் காங்கேசன்துறை வீதி ஊடறுத்துச் செல்கின்றது. இவ்வூருக்கு தெற்கு எல்லையில் கொக்குவில், திருநெல்வேலி ஆகிய ஊர்களும், வடக்கில் இணுவில், உரும்பிராய் ஆகிய ஊர்களும் உள்ளன.சிறந்த கல்விமான்களை கொண்ட இவ் ஊர் தமிழுக்கும் சைவத்துக்கும் புகழ் பெற்ற ஓர் இடமாகும்
கோயில்கள்
இந்து சமயத்தவர்களை பெரும்பான்மையாகக் கொண்ட இவ்வூர்.
வெளி இணைப்புகள்
பகுப்பு:யாழ்ப்பாண மாவட்டத்திலுள்ள ஊர்களும், நகரங்களும்
புதுநாட்ராய சுவாமி கோயில்
திருப்பூர் மாவட்டம், குண்டடம் ஒன்றியத்திற்கு உட்பட்ட சிற்றூர். இவ்வூர் திருப்பூர் தாராபுரம் சாலையில் கொடுவாய் நகரத்திற்கு அடுத்து அமைந்துள்ளது. இவ்வூரில் புதுநாட்ராய சுவாமி திருக்கோவில் அமைந்துள்ளது. காம்பிலி நதி என்ற நதியின் வடகரையில் அமைந்துள்ளது.
தல வரலாறு
300 ஆண்டுகளுக்கு முன்பு இவ்வூரின் பகுதிகள் காடுகளாக இருந்து வந்தன. மக்கள் மாடு மேய்த்தல் தொழில் செய்து வந்தனர். பசுமாடு ஒன்று தினமும் கிழுவன் மரத்தின் கீழ் உள்ள புதர் மறைவில் சென்று பால் சுறந்து வந்தது. தினமும் பால் குறைவதைக் கண்ட மாடு மேய்பவர் மறைந்திருந்து பசு மாட்டைக்  கண்காணித்தபொழுது பசு புதர் மறைவில் உள்ள புற்றிற்கு பால் சுரப்பத்தைக் கண்டார். அன்றிரவு மாடு மேய்த்தவரின் கனவில் தோன்றி தான் நாட்ராயன் நாச்சிமுத்து என்ற பெயரில் புற்று வடிவில் குடி கொண்டு இருப்பதாக இறைவன் தெரிவித்தார். அதம் பின்பு கோயில் அமைக்கப்பட்டு மக்கள் வழிபட்டு வருகின்றனர்.
தேர் திருவிழா
ஆண்டுதோறும் மாசி மாதம் மகா சிவராத்திரின்று பல்லயம் என்ற தானிய படைத்தலுடன் தேர் திருவிழா தொடங்குகிறது.அடுத்த நாள் மாலை திருத்தேர் கோவில் வலம் வருதல் நடை பெறுகிறது.மூன்றாம் நாள் வனபூஜை என்ற பூஜையும் அன்னதானம் நடைபெறுகிறது
ஆலய சிறப்பு
விஷ பூச்சிகளால் மக்கள் பாதிக்கப்படும் பொழுது பாதிக்கப்பட்டவரை இறைவன் முன் படுக்க வைத்து திருநீர் மற்றும் வேம்பு இலைகளால் பிரசாதமாக தரப்படுகிறது.
மேற்கோள்
கிராமபுற கோவில்கள் வரலாறு -ஆசிரியர் சிவஞானம்
http://tiruppur.nic.in/revvillage.html
பகுப்பு:திருப்பூர் மாவட்டத்திலுள்ள கிராமக் கோயில்கள் பகுப்பு:திருப்பூர் மாவட்ட ஆசிரியர்கள் தொடங்கிய கட்டுரைகள்
வாழறை
வாழறை (Living room) என்பது வீடுகளில் குடும்பத்தினைர் இருந்து அளவளாவுவதற்கும், இளைப்பாறுவதற்குமான ஒரு அறை ஆகும். இதை இருக்கையறை என்றும் அழைப்பதுண்டு. தனியான வரவேற்பறை இல்லாத வீடுகளில் வாழறையே வரவேற்பறையாகவும் செயற்படுவதுண்டு. பெரும்பாலான வீடுகளில், குறிப்பாக இது வரவேற்பறையாகவும் தொழிற்படும் வேளைகளில், வாழறை வீட்டு வாயிலுக்கு அண்மையில் காணப்படும். வீடுகளில் வாழறை என்பது ஒரு மேனாட்டுக் கருத்துரு. ஆனாலும், தற்காலத்தில் உலகத்தின் பல பகுதிகளிலும் கட்டப்படும் வீடுகளில் வாழறைகள் முக்கியமான பகுதியாகக் காணப்படுகின்றன.
வாழறை ஒன்றில் சொகுசிருக்கைகள், நாற்காலிகள், நடு மேசைகள், புத்தக அலுமாரி, தளமின்விளக்குகள், தளவிரிப்புக்கள், மற்றும் வேறு பல தளவாடங்களும் காணப்படலாம். அறை வெப்பமாக்கலுக்கான நவீன முறைகள் புழக்கத்துக்கு வருமுன்னர் பல குளிர் நாடுகளில் குளிர்காய்வதற்கான கணப்பு ஒரு வாழறையின் ஒரு முக்கியமான கூறாக இருந்தது.
மேற்கோள்கள்
பகுப்பு:அறைகள்
வாழப்பள்ளி செப்பேடு
thumb|446x446px| வாழப்பள்ளி செப்பேடு (கி.பி 9 ஆம் நூற்றாண்டு நூற்றாண்டு) thumb|200x200px| [[வாழப்பள்ளி கோவில்|வாழப்பள்ளி மகா சிவன் கோவில்]] thumb|200x200px| [[தஞ்சாவூர் பெருவுடையார் கோவிலில் சேரமான் பெருமாள் நாயனாரின் உருவம்]] வாழப்பள்ளி செப்பேடு (Vazhappally copper plate, கி.பி. 882/83 கி.பி. ) என்பது தென்னிந்தியாவின் கேரள மாநிலத்தில் உள்ள வாழப்பள்ளியில் கிடைத்த செப்பேடாகும். இது மலையாள மொழியில் எழுதப்பட்ட செப்பேடு என கேரள அறிஞர்கள் கூறுகின்றனர். அண்மைய ஆய்வின்படி இதன் காலம் கி. பி 882/83 என்று தெரியவருகிறது.
ஒரே செப்பேட்டின் இரு பக்கங்களிலும் (பக்கத்துக்கு ஐந்து வரிகளுடன்) சில கிரந்த எழுத்துக்களுடன் வட்டெழுத்து வடிவத்தில் மலையாளத்தின் ஆரம்ப வடிவத்தில் பொறிக்கப்பட்டுள்ளது எனப்படுகிறது. செப்பேட்டின் உள்ளடக்கம் முழுமையற்றதாக உள்ளது. இந்த செபேடு சங்கனாச்சேரிக்கு அருகில் உள்ள தலமணா இல்லத்தில் இருந்து வி. சிறீனிவாச சாஸ்திரி என்பவரால் கண்டுபிடிக்கப்பட்டது. இந்த செப்பேடு திருவல்லா மூவிடத்து மடத்திற்கு சொந்தமானது.
இந்த செப்பேடு சேர பெருமாள் மன்னன் இராம ராஜசேகரனின் (கி.பி. 882/83) பன்னிரண்டாம் ஆட்சியாண்டில் வெளியிடப்பட்டது.
வாழப்பள்ளி செப்பேட்டில் உள்ள வட்டெழுத்துக்கள், ஜட்டில வர்மன் பராந்தக பாண்டியனின் சென்னை அருங்காட்சியகச் செப்பேட்டுடன் ஒத்து உள்ளதாக குறிப்பிடப்படுகின்றது. ஏட்டில் உள்ள கிரந்த எழுத்துக்கள் காசாகுடி மற்றும் பிற ஆரம்பகால பல்லவ மானியங்களின் பிந்தைய தன்மையைக் கொண்டுள்ளது. இந்த ஏடு கொல்லம் சிரியன் செப்பேடு  (கி.பி 9 ஆம் நூற்றாண்டின் நடுப்பகுதி) எழுத்துகள் மற்றும் மொழியை ஒத்திருக்கிறது.
சேர பெருமாள் மன்னன் இராஜசேகரன் பொதுவாக சைவ ( நாயன்மார் ) புலவர்-பாடகர் சேரமான் பெருமாள் நாயனாருடன் இணைத்து அறிஞர்களால் அடையாளம் காணப்படுகிறார்.
வரிகள்
"நமச்சிவாய ஸ்ரீ ராஜாதிராஜ பரமேஸ்வர பட்டாரக ராஜசேகர வேந்தர்க்கு செல்லாநின்றயாண்டு வன்னிரன்டு அவ்வாண்டு திருமாற்றுவாய் பதினெட்டு நாட்டாரும் வாழைப்பள்ளி ஊராரும்கூடி ராஜசேகரதேவர் திருக்கைக்கீழ்வைத்து செய்த  கச்சம் திருமாற்றுமாய் முட்டாப்பலி விலக்குவார் பெருமானடிகட்கு நூறு தீனாரம் தண்டப்படுவது மாதுபரிக்கிரகமும்செய்ததாராவது"
பொருள்
"வாழப்பள்ளி முருகன் கோவிலில் நித்ய நிதானம் சரியாக தொடரவில்லை என்றால், சேர பேரரசர் குலசேகர ராஜசேகரப் பெருமான் இதற்குக் காரணமானவர்களுக்கு தண்டம் விதித்து தண்டிப்பார்"
குறிப்புகள்
பகுப்பு:சேரர் பகுப்பு:கேரள வரலாறு பகுப்பு:செப்பேடுகள்
ரிசிவந்தியம் ஊராட்சி ஒன்றியம்
ரிஷிவந்தியம் ஊராட்சி ஒன்றியம், இந்தியாவின் தமிழ்நாட்டின் கள்ளக்குறிச்சி மாவட்டத்தில் உள்ள 9 ஊராட்சி ஒன்றியங்களில்  ஒன்றாகும். கள்ளக்குறிச்சி மாவட்டத்தின் சங்கராபுரம் வட்டத்தில் அமைந்த ரிசிவந்தியம் ஊராட்சி ஒன்றியம் 60 ஊராட்சி மன்றங்களை கொண்டுள்ளது. இவ்வூராட்சி ஒன்றியத்தின் வட்டார வளர்ச்சி அலுவலகம் ரிஷிவந்தியத்தில் இயங்குகிறது.
மக்கள்வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின் படி, ரிஷிவந்தியம் ஊராட்சி ஒன்றியத்தின் மொத்த மக்கள் தொகை 1,43,242 ஆகும். அதில் பட்டியல் சமூக மக்களின்  தொகை 48,368 ஆக உள்ளது. பட்டியல் பழங்குடி மக்களின் தொகை 423 ஆக உள்ளது.
சோடியம் 2-ஆந்தராகுயினோன்சல்போனேட்டு
சோடியம் 2-ஆந்தராகுயினோன்சல்போனேட்டு (Sodium 2-anthraquinonesulfonate) என்பது C14H7NaO5S  என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். இச்சேர்மம் தண்ணீரில் கரையக்கூடிய ஆந்தராகுயினோன் வழிப்பெறுதியாகும். ஆந்தராகுயினோனை சல்போனேற்றம் செய்து இதைத் தயாரிக்கிறார்கள்.
பயன்கள்
சோடா செயல்முறையில் காரமரக்கூழ் உற்பத்தி செய்யும்போது வினையூக்கியாக சோடியம் 2 ஆந்தராகுயினோன்சல்போனேட்டு பயன்படுகிறது. இது ஏற்ற ஒடுக்க சுழ்ற்சியில் ஆந்தராகுயினோன் போல உட்புகுந்து வினையூக்கியாக செயல்படுகிறது. ஆந்தராகுயினோனுக்கு முன்னர் திறன் மிக்கதொரு மரக்கூழ் வினையூக்கியாக சோடியம் 2 ஆந்தராகுயினோன்சல்போனேட்டு கண்டறியப்பட்டிருந்தது. ஆனால் இதற்கு அதிக செலவு பிடிக்கும் என்பது குறிப்பிடத்தகுந்தது ஆகும்.
ரிசிவந்தியம் ஊராட்சி ஒன்றியம்
மேற்கோள்கள்
பகுப்பு:கள்ளக்குறிச்சி மாவட்ட ஊராட்சி ஒன்றியங்கள்
சோடியம் 2-ஆந்தராகுயினோன்சல்போனேட்டு
மேற்கோள்கள்
பகுப்பு:கரிம சோடியம் உப்புகள் பகுப்பு:சல்போனேட்டுகள் பகுப்பு:ஆந்திராக்குயினோன்கள்
நிலையூர் (மதுரை மாவட்டம்)
நிலையூர், தமிழ்நாட்டின் மதுரை மாவட்டம், மதுரை (தெற்கு) வட்டம், திருப்பரங்குன்றம் ஊராட்சி ஒன்றியம், நிலையூர் 1 பிட் ஊராட்சியில் அமைந்த சிற்றூர் ஆகும்.
இக்கிராமம், மதுரைக்கு தெற்கில், 12 கிமீ தொலைவில், திருப்பரங்குன்றம் மலைக்குப் பின்புறத்திலும்; திருமங்கலத்திற்கு வடக்கில், 15 கிமீ தொலைவிலும், திருப்பரங்குன்றத்திலிருந்து 3 கிமீ தொலைவிலும் உள்ளது. நிலையூர் அஞ்சல் நிலையத்தின் அஞ்சல் சுட்டு எண் 625022; தொலைபேசி குறியீடு எண் 04549 ஆகும். நிலையூர், திருப்பரங்குன்றம் (சட்டமன்றத் தொகுதி)க்கும், விருதுநகர் மக்களவைத் தொகுதிக்கும் உட்பட்டது.
மக்கள்தொகை பரம்பல்
2011ம் ஆண்டின் மக்கள்தொகை கணக்க்கெடுப்பின்படி, 491 வீடுகள் கொண்ட நிலையூர் கிராமத்தின் மொத்த மக்கள்தொகை 1,789 ஆகும். மக்கள்தொகையில் ஒடுக்கப்பட்டோர் 67.30% ஆக உள்ளனர். சராசரி எழுத்தறிவு 73.44 % ஆகும். நிலையூர் கிராமத்தின் எல்லையில் அமைந்த, சௌராட்டிர மக்களைக் கொண்ட கைத்தறிநகர் மக்கள்தொகை 6,444 ஆகும். அதில் ஆண்கள் 3,184; பெண்கள் 3,260 ஆக உள்ளனர்.
யூபிலி (கிறித்தவம்)
யூபிலி அல்லது புனித ஆண்டு என்பது கிறித்தவத்திலும் யூதத்திலும் சிறப்பு ஆண்டாகும். இதில் பாவம் போக்கவும், பாவ தண்டனை நீக்கவும் சிறப்பு சலுகைகள் வழங்கப்படும். விவிலியத்தின் லேவியர் நூல் இவ்வகை யூபிலி ஆண்டு ஐம்பது ஆண்டுகளுக்கு ஒருமுறை கொண்டாடவும், இவாண்டில் நாட்டில் வாழும் அடிமைகள் மற்றும் கைதிகளுக்கு தன்னுரிமை அளிக்கப்படவேண்டும் என்றும், கடவுளின் இரக்கம் நிறைவாகப் பெறப்படும் ஆண்டாகவும் அது இருக்கும் எனவும் விவிலியம் குறிக்கின்றது. விவிலியத்தில் குறிக்கப்பட்டுள்ள சட்ட விதிமுறைகளின்படி யூதர்கள் தங்களின் கோத்திரங்களின்படி இசுரேலில் வாழ்ந்தால் மட்டுமே இதனை கடைபிடிக்க இயலும். ஆதலால் சுமார் கி.மு 600இல் ரூபன், காட் மற்றும் மனாசே கோத்திரங்களின் சிறைபிடிப்புக்குப் பின்பு இதனைக் கடைபிடிப்பது இயலாமல் போயிற்று.
நிலையூர் (மதுரை மாவட்டம்)
தொழில்
வேளாண்மை மற்றும் கைத்தறி நெசவுத் தொழில் நிலையூரின் முக்கியத் தொழிகளாகும். நிலையூர் கண்மாய் இக்கிராமத்தின் நீர் ஆதாரம் ஆகும்.
யூபிலி (கிறித்தவம்)
கிறித்தவத்தில் இம்மரபினை கி.பி. 1300இல். திருத்தந்தை எட்டாம் போனிஃபாஸ் தொடங்கினார். அன்று முதல் 25 அல்லது 50 ஆண்டுகளுக்கு ஒருமுறை யூபிலியும், தேவைக்கேற்ப சிறப்பு யூபிலியும் கொண்டாடப்படுகின்றது. கத்தோலிக்கர் இவ்வகை ஆண்டுகளில் புனித இடங்களுக்கு, சிறப்பாக உரோமை நகருக்கு திருப்பயணம் மேற்கொள்வது வழக்கம்.
நிலையூர் (மதுரை மாவட்டம்)
போக்குவரத்து
நிலையூர் அருகமைந்த தொடருந்து நிலையங்கள், திருப்பரங்குன்றம், மதுரை மற்றும் திருமங்கலம் ஆகும். மதுரை பெரியார் பேருந்து நிலையத்திலிருந்து, நகரப் பேருந்துகள் திருப்பரங்குன்றம் வழியாக நிலையூர் மற்றும் கைத்தறிநகருக்கு செல்கிறது.
வெளி இணைப்புகள்
பகுப்பு:மதுரை மாவட்டத்திலுள்ள கிராமங்கள்
அப்புரு, ஆந்திரப் பிரதேசம்
இந்திய மாநிலமான ஆந்திராவின் குண்டூர் மாவட்டத்தில் உள்ள ஒரு கிராமம் அப்புரு (Abburu). இது குண்டூர் வருவாய் பிரிவின் சாட்டனப்பள்ளி மண்டலத்தில் அமைந்துள்ளது.
ஆளுகை
அப்புரு கிராம ஊராட்சி பாகங்களாகப் பிரிக்கப்பட்டுள்ளது மற்றும் ஒவ்வொரு பாகத்திற்கும் ஒரு உறுப்பினர் பிரநிதியாக உள்ளார். கிராம ஊராட்சியில் தேர்ந்தெடுக்கப்பட்ட உறுப்பினர்கள் ஒரு சர்பஞ்ச் தலைமையில் உள்ளனர். இந்த கிராமம் ஆந்திர மாநில தலைநகர் பிராந்தியத்தின் ஒரு பகுதியாகும், இது APCRDA இன் அதிகார வரம்பில் உள்ளது.
சான்றுகள்
பகுப்பு:Coordinates on Wikidata பகுப்பு:ஆந்திரப் பிரதேசம் மாநிலத்திலுள்ள ஊர்களும் நகரங்களும்
போட்டித் தேர்வு
போட்டித் தேர்வு (Competitive examination) என்பது, மாணவா்களின் திறன்களை சோதிப்பதற்காக நடத்தப்படும் ஒரு தோ்வு. இதில் போட்டியாளர்களில் வெற்றி பெற்றவர்கள் தேர்வு செய்யப்பட்டு, மற்றவர்கள் நிராகரிக்கப்படுவார்கள்.
போட்டித்தேர்வுகள் பெரும்பாலும் பல்கலைக்கழகம், கல்லூரி சேர்க்கை அல்லது மேல்நிலைப் பள்ளிகளுக்கான நுழைவுத் தேர்வு போன்றவற்றிற்கு பயன்படுத்துகின்றனர். இந்தியாவில் பொதுத் துறைகளில் தேவைப்படும் பதவிகள், இந்திய ஆட்சிப் பணி போன்ற தேர்வுகள் முதல் கிராம நிர்வாக அலுவலர் வரையிலான பல பணிகளுக்கு போட்டித் தேர்வுகள் நடத்தப்பட்டு அதன் வழியாக அப்பணிகள் நிறப்பப் படுகின்றன.
போட்டித் தேர்வுகள் நடத்துவதற்கான காரணங்களாக தகுதிவாய்ந்த விண்ணப்பதாரர்களைத் தேர்ந்தெடுப்பது, செல்வாக்கு செலுத்துதல், பக்கசார்பு அல்லது பிற கவலைகள் ஆகியவற்றைத் தவிர்ப்பதற்காக நடத்தப்படுவதாக கூறப்படுகின்றன.
மேற்கோள்கள்
Best book for competitive. by somesh.routray11 on Jul 04, 2016 பகுப்பு:துப்புரவு முடிந்த தர்மபுரி மாவட்ட ஆசிரியர்கள் தொடங்கிய கட்டுரைகள் பகுப்பு:தேர்வுகள்
யூத மெய்யியல்
யூத மெய்யியல் அல்லது யூதத் தத்துவம் (Jewish philosophy; פילוסופיה יהודית) என்பது யூத சமயத்துடன் தொடர்புபட்ட அல்லது யூதர்களால் நிறைவேற்றப்படும் சகல மெய்யியல்களையும் குறிக்கும். தற்கால யூத அறிவொளி மற்றும் யூத விடுதலை வரை, யூத மெய்யியலானது ராபி (போதக) யூதப் பாரம்பரியத்தினுள் ஒத்திசைவான புதிய கருத்துக்கள் சரிசெய்யும் முயற்சிகளுக்குத் தடையாகவிருந்தது. இதனால் ஒழுங்கமைக்கப்பட்ட உடனடிக் கருத்துக்கள் தனித்துவமாக யூத அறிஞர் கட்டமைப்பு மற்றும் உலக பார்வைக்கு அவசியமில்லை என்றாகியது. தற்கால சமுதாயத்தின் ஏற்றுக்கொள்ளலுடன், யூதர் உலகியல்சார் கல்விகளை உள்வாங்கி அல்லது உலகின் அவசியத்தை சந்திக்கத்தக்க முற்றிலும் புதிய மெய்யியல்களை அவர்களாகவே தற்போது கண்டுகொண்டு வளரச் செய்துள்ளனர்.